Αριθ. C 182/46 Επίσημη Εφημερίδα των Ευρωπαϊκών Κοινοτήτων 23. 7. 90 
Γνωμοδότηση για το κοινοτικό πρόγραμμα πρωτοβουλίας υπέρ των παραμεθόριων περιοχών 
(INTERREG) 
(90/C 182/15) 
Στις 4 Απριλίου 1990, και σύμφωνα με τις διατάξεις του άρθρου 198 της συνθήκης περί 
ιδρύσεως της Ευρωπαϊκής Οικονομικής Κοινότητας, η Επιτροπή αποφάσισε να ζητήσει τη 
γνωμοδότηση της Οικονομικής και Κοινωνικής Επιτροπής για το κοινοτικό πρόγραμμα 
πρωτοβουλίας υπέρ των παραμεθόριων περιοχών (INTERREG). 
Το τμήμα περιφερειακής ανάπτυξης, χωροταξίας και πολεοδομίας στο οποίο είχε ανατεθεί η 
προετοιμασία των σχετικών εργασιών της ΟΚΕ, επεξεργάσθηκε τη γνωμοδότηση του στις 
22 Μαΐου 1990 με βάση την εισηγητική έκθεση του κ. Muller. 
Κατά τη 277η σύνοδο ολομέλειας, συνεδρίαση της 30ής Μαΐου 1990, η Οικονομική και 
Κοινωνική Επιτροπή υιοθέτησε ομόφωνα την ακόλουθη γνωμοδότηση: 
1. Προκαταρκτικές παρατηρήσεις 
1.1. Οι νέες καταστάσεις που δημιουργήθηκαν με την 
πάροδο των ετών κατά την εξελικτική πορεία της 
Ευρωπαϊκής Κοινότητας επέφεραν σημαντικές ανακα­
τατάξεις προσανατολισμών και ρυθμίσεων της κοινοτι­
κής πολιτικής στο χώρο της περιφερειακής ανάπτυξης. 
Η ΟΚΕ υποστήριζε πάντα αυτήν την πολιτική χωρίς 
ωστόσο να παραλείπει να ασκεί εποικοδομητική και 
νηφάλια κριτική. 
Απόδειξη γι" αυτό αποτελούν οι πιο πρόσφατες γνωμο­
δοτήσεις της ΟΚΕ όπου φαίνεται ταυτοχρόνως ότι η 
όλο και πιο περίπλοκη προβληματική προϋποθέτει 
συνεχή προσαρμογή του τί δέον γενέσθαι. Χωρίς να 
παραιτείται από πρόσφατες υποδείξεις της, η ΟΚΕ 
θεωρεί σκόπιμο να επαναλάβει ορισμένες παρατηρή­
σεις της σε μια στιγμή κατά την οποία ετοιμάζεται η 
δρομολόγηση μιας νέας σειράς κοινοτικών πρωτοβου­
λιών: 
— μεγαλύτερος συντονισμός, σε επίπεδο Επιτροπής, 
των προγραμμάτων παρέμβασης για την καλύτερη 
διαχείριση αυτών στα πλαίσια μιας συνολικής 
αντίληψης περιφερειακής πολιτικής· 
— διαφάνεια των τρόπων και μέσων που χρησιμοποιού­
νται για την επίτευξη των σαφώς καθορισμένων 
στόχων, όχι μόνο από θεσμικές και επίσημες πηγές 
πληροφόρησης αλλά και δια της συστηματικής 
προσθήκης περιφερειακών και τοπικών φορέων και 
οργανώσεων, δημόσιων και ιδιωτικών, προκειμένου 
για το σχεδιασμό κοι την υλοποίηση λειτουργικών 
προγραμμάτων σε περιφερειακή κλίμακα, καθώς και 
δια της συγκεκριμένης κατάδειξης της σχέσης των 
περιφερειακών προγραμμάτων με άλλα κοινοτικά 
όργανα ανάπτυξης και κυρίως με τους κανονισμούς 
των διαρθροπικών ταμείων 
— ανάπτυξη, εκ μέρους της Επιτροπής, ενός συστήμα­
τος ελέγχου και αξιολόγησης το οποίο θα παρεμβαί­
νει σε συμφωνία με τις αρμόδιες αρχές των κρατών 
μελών, κατά τα διάφορα στάδια υλοποίησης των 
αναπτυξιακών προγραμμάτων, όχι για να παρεμβά­
λει επιπλέον κωλύματα τεχνοκρατικής ή διοικητι­
κής φύσεως αλλά για να διασφαλισθεί ένας βαθμός 
ευελιξίας που θα ανταποκρίνεται στην ποικιλία των καταστάσεων και της εξέλιξης τους, καθώς και στα 
συμφέροντα των δικαιούχων. 
1.2. Η υπό εξέταση πρωτοβουλία («INTERREG») 
εντάσσεται στα πλαίσια των στόχων οικονομικής και 
κοινωνικής συνοχής που προβλέπονται από την Ενιαία 
Πράξη και τη Μεταρρύθμιση των Διαρθρωτικών 
Ταμείων. Αποβλέπει σε ισχυροποίηση της υπερεθνικής 
περιφερειακής συνεργασίας τόσο στα εσωτερικά όσο 
και στα εξωτερικά σύνορα της Κοινότητας, και 
αποτελεί αναμφίβολα ένα σημαντικό και απαραίτητο 
συμπλήρο>μα των δράσεων που έχουν αναληφθεί προς 
την κατεύθυνση της πραγματοποίησης της εσωτερικής 
αγοράς' και είναι σημαντικό εξαιτίας του μεγάλου 
ύψους του σχετικού προϋπολογισμού που προβλέπεται 
για σχετικά σύντομο χρονικό διάστημα, και απαραίτη­
το για τις θετικές επιπτώσεις τις οποίες, υπό ορισμένες 
συνθήκες, η εν λόγω πρωτοβουλία αναμένεται να έχει 
πάνω στην ίδια την ύπαρξη, τις κατευθύνσεις, την 
ουσιαστική εφαρμογή της πολιτικής των κρατών μελών 
για τις παραμεθόριες περιοχές τους και πάνω στις 
πραγματικές προσπάθειες που καθένα από τα κράτη 
μέλη αναπτύσσει για να εγκαθιδρύσει ή για να 
διατηρήσει μια γνήσια και τολμηρή διαμεθοριακή 
συνεργασία, ωφέλιμη για τον πληθυσμό των καλυπτό­
μενων περιοχών και σύμφωνη με τους κανόνες του 
παιχνιδιού μέσα σε έναν οικονομικό και κοινωνικό 
χώρο ελεύθερο από σύνορα. 
1.3. Σημαντικό και απαραίτητο συμπληρωματικό 
μέσο για την πραγματοποίηση της εσωτερικής αγοράς, 
η εν λόγω πρωτοβουλία θα πρέπει να στηριχθεί σε μια 
συνολική αντίληψη, που θα καλύπτει τα βασικά πεδία 
τα οποία ευνοούν τη διαδικασία της ολοκλήρωσης και 
την οικονομική και κοινωνική ενδυνάμωση σε σημα­
ντικούς γεωγραφικούς χώρους της Κοινότητας. 
Μεταξύ των θεμελιωδών αυτών πεδίων, η ΟΚΕ αναφέ­
ρει: 
— τα χωροταξικά προγράμματα που θα πρέπει να 
εκπονηθούν από τα κράτη μέλη στα πλαίσια μιας 
πραγματικά διαμεθοριακής θεώρησης των προβλη­
μάτων υποδομής, των μέσων επικοινωνίας στο 
εσωτερικό των διαφόρων περιοχών και μεταξύ 
αυτών, της προστασίας του περιβάλλοντος, του 
εύρους της οικονομικής συνεργασίας, της ανταγωνι­
στικής κατάστασης των επιχειρήσεων, της βελτίω-
23. 7. 90 Επίσημη Εφημερίδα των Ευρωπαϊκών Κοινοτήτων Αριθ. C 182/47 
σης των συστημάτων και της σταθερότητας των 
τιμών συναλλάγματος ενόψει της πραγματοποίησης 
της οικονομικής και νομισματικής ένωσης, κ.λπ., 
— την αξιοποίηση του ενδογενούς δυναμικού και 
κυρίως των ανθρώπινων πόρων των παραμεθόριων 
περιοχών, αξιοποίηση η οποία περιλαμβάνει μεταξύ 
άλλων την κινητικότητα του πληθυσμού στις εν 
λόγω περιοχές, την ανάπτυξη της απασχόλησης με 
συνεκτίμηση της δημογραφικής κατάστασης, των 
ποσοστών ανεργίας και των δυνατοτήτων συνεργα­
σίας μεταξύ των εθνικών οργανισμών απασχόλησης, 
την απλοποίηση των διατυπώσεων για παραμονή 
στις εν λόγω περιοχές, των ρυθμίσεων διαμεθορια-
κής κινητικότητας και πρόσβασης στα επαγγέλματα 
του ενεργού πληθυσμού, τη βελτίωση της επαγγελ­
ματικής ειδίκευσης μεταξύ άλλων χάρη στη συνερ­
γασία μεταξύ εκπαιδευτικών ιδρυμάτων, καθώς και 
την ισόρροπη προσαρμογή των κανόνων κοινωνι­
κής ασφάλισης και εργατικού δικαίου απέναντι 
στους εργαζόμενους των παραμεθόριων περιοχών. 
Η ΟΚΕ είναι άλλωστε της γνώμης ότι οι θεμελιώδεις 
στόχοι έτσι όπως έχουν θεωρηθεί από την Επιτροπή 
διαμέσου της προωτοβουλίας «INTERREG», θα 
πρέπει να οδηγήσουν τα ενδιαφερόμενα κράτη μέλη και 
την Επιτροπή σε συγκλίνουσες τάσεις και να συμβά­
λουν στην αποσόβηση ενδεχόμενων σημείων τριβής 
κατά τον καθορισμό των αντίστοιχων αρμοδιοτήτων. 
2. Ειδικές παρατηρήσεις 
2.1. Εννοείται ότι η ανακοίνωση, η υιοθέτηση της 
οποίας προβλέπεται για τα τέλη Ιουνίου 1990, εντάσσε­
ται στο γενικό πλαίσιο της πολιτικής της περιφερεια­
κής ανάπτυξης η οποία, εκτός από τα μέτρα που 
προβλέπονται με βάση τους ισχύοντες κανονισμούς των 
διαρθρωτικών ταμείων της Κοινότητας, περιλαμβάνει 
και ένα ευρύ φάσμα άλλων αναπτυξιακών προγραμμά­
των. 
Σκόπιμο είναι ωστόσο να εξαρθεί ο ειδικός χαρακτήρας 
της πρωτοβουλίας «INTERREG», δηλαδή η προώθη­
ση δράσεων συνεργασίας που εκτείνονται σε γεωγραφι­
κές περιοχές οι οποίες παρουσιάζουν κατά το μάλλον ή 
ήττον μεγάλες διαφορές από την άποψη των κυριαρχι­
κών δικαιωμάτων, της ιστορικής εξέλιξης, της πληθυ­
σμιακής πυκνότητας, της οικονομικής ανάπτυξης, της 
προστασίας του περιβάλλοντος, των κοινωνικών κατα­
κτήσεων, της κατάστασης στο χώρο της απασχόλησης, 
της ύπαρξης περιφερειακών και τοπικών φορέων και 
αρμοδιοτήτων αυτών, της πολιτικής κατάστασης, κ.λπ. 
Έτσι λοιπόν, η πρωτοβουλία «INTERREG» δεν θα 
καταλήξει σε ικανοποιητικά αποτελέσματα παρά μόνο 
στο βαθμό που, σ' αυτό το κάποτε πολύ ανομοιογενές 
πλαίσιο των εσωτερικών και εξωτερικών παραμεθόριων 
περιοχών, θα καταστεί δυνατό να μπουν σε εφαρμογή 
ολοκληρωμένες ενέργειες και δράσεις στηριζόμενες 
πάνω σε συνολικές στρατηγικές, κοινές και σαφώς 
καθοριζόμενες από τους χειριστές τους, δημόσιες ή 
ιδιωτικές. 
Έχει λοιπόν σημασία να υπογραμμιστεί ότι ο ειδικός 
αυτός χαρακτήρας της πρωτοβουλίας προϋποθέτει 
κανόνες εφαρμογής αρκούντως ευέλικτους και προσαρ­
μόσιμους στις δεδομένες καταστάσεις και ότι ο επιδιω­κόμενος άλλωστε στόχος, ήτοι η επιτάχυνση και 
επιτυχία της ευρωπαϊκής ολοκλήρωσης με την κατάρ­
γηση των εσωτερικών συνόρων και την ενίσχυση των 
εξωτερικών, απαιτεί κριτήρια αξιολόγησης που να μην 
απορρέουν αποκλειστικώς από την ανάγκη για σμί­
κρυνση των διαφορών μεταξύ των περισσότερο και 
λιγότερο ευνοημένων περιοχών. 
2.2. Η ΟΚΕ είναι της γνώμης ότι στην ανακοίνωση 
θα πρέπει να τονίζεται περισσότερο ο ρόλος τον οποίο 
θα αναλάβουν τα κράτη μέλη στην πορεία υλοποίησης 
του προγράμματος «INTERREG». 
Σχετικά με αυτό, χρειάζεται να γίνουν οι παρακάτω 
παρατηρήσεις: 
2.2.1. Είναι γεγονός ότι σε ορισμένες παραμεθόριες 
περιοχές της ενδοχώρας έχει ήδη επιτευχθεί σήμερα ή 
εδώ και πολλά χρόνια, ένας υψηλός βαθμός ολοκλήρω­
σης που θα μπορούσε να χρησιμεύσει από πολλές 
απόψεις ως παρέδειγμα για τη μεγάλη εσωτερική αγορά. 
Η εξέλιξη αυτή επιτεύχθηκε κατά κανόνα με τη βοήθεια 
διαφόρων παραγόντων οικονομικής κυρίως φύσεως και 
με τη σύμφωνη γνώμη των αρχών των ενδιαφερόμενων 
κρατών μελών. Είναι γεγονός επίσης, ότι σε πολλές 
περιπτώσεις, και για πολλούς λόγους, η εν λόγω 
συνεργασία συναντά δυσκολίες εξαιτίας διοικητικών 
εμποδίων ή άλλων οφειλόμενων στην έλλειψη μιας πιο 
ανοικτής πολιτικής των κρατών μελών ή ακόμη στην 
ισχυρότατη εξάρτηση των περιφερειακών φορέων και 
οργανώσεων από τα κέντρα λήψης των αποφάσεων σε 
εθνικό επίπεδο. Τίθεται συνεπώς το ερώτημα πώς θα 
αποκαλυφθούν και απομονωθούν τα εμπόδια σε τοπικό 
και περιφερειακό επίπεδο, μπροστά στη διστακτική 
διαμεθοριακή πολιτική ενός κράτους μέλους. Την 
απάντηση σ' αυτό το ερώτημα θα πρέπει να αναζητή­
σουν όλα τα ενδιαφερόμενα μέρη με την παρακίνηση 
της Επιτροπής. 
2.2.2. Θα πρέπει να διευκρινισθεί άλλωστε ότι 
ορισμένα πεδία δραστηριότητας, όπως π.χ. τα μέσα 
επικοινωνίας, ο εφοδιασμός σε ενέργεια, η εκπαιδευτι­
κή πολιτική, υπάγονται κατά κανόνα στα κυριαρχικά 
δικαιώματα των κρατών μελών και ότι, κατά συνέπεια, 
προκειμένου για την ανάληψη ενδεχόμενων διαμεθο-
ριακών δράσεων οι αποφάσεις θα ληφθούν σε κεντρικό 
επίπεδο. Εκείνο που έχει σημασία είναι να γίνει μέσα σε 
πνεύμα ισοτιμίας και αναγνώρισης των μεθοριακών και 
διαμεθοριακών προβλημάτων. 
2.2.3. Η ΟΚΕ διερωτάται κατά πόσον τα κράτη μέλη 
θα είναι σε θέση να διευθετήσουν την πολυετή 
δημοσιονομική πολιτική τους κατά τρόπο ώστε να 
μπορέσουν να αντιμετωπίσουν τις δαπάνες που θα 
αναλάβουν ως συνέπεια της συμμετοχής τους στην 
υλοποίηση των προγραμμάτων «INTERREG» τα 
οποία προβλέπεται να διαρκέσουν από το 1990 έως το 
1993. θα άξιζε να γίνει από τώρα γνωστό εάν και σε ποιο 
βαθμό τα διάφορα κράτη μέλη έχουν εκφράσει σχετικό 
ενδιαφέρον και προαναγγείλει ενδεχόμενες δράσεις 
διαμεθοριακής συνεργασίας με τα γειτονικά κράτη 
μέλη. 
Σκόπιμο θα ήταν επίσης να εξεταστεί προσεκτικά ο 
πραγματικά πιθανός αντίκτυπος της πρωτοβουλίας 
«INTERREG» σε περιοχές που διαθέτουν περιορισμέ­
να δημοσιονομικά μέσα και τα οποία τις εμποδίζουν 
Αριθ. C 182/48 Επίσημη Εφημερίδα των Ευρωπαϊκών Κοινοτήτων 23. 7. 90 
από του να συμπράξουν σε αναπτυξιακά προγράμματα 
και να συμμετάσχουν σε κοινές δράσεις με ένα ή 
περισσότερα γειτονικά κράτη μέλη. 
2.2.4. Η ΟΚΕ επιμένει ότι, από το ξεκίνημα ήδη του 
προγράμματος «INTERREG », θα πρέπει να συμμετάσ­
χουν οι επαγγελματικές ενώσεις και οι κοινωνικοί 
εταίροι στη διαδικασία μελέτης και υλοποίησης 
δράσεο)ν ανταποκρινόμενων στις προϋποθέσεις της 
πρωτοβουλίας «INTERREG» και στα προβλεπόμενα 
συμπληρωματικά προγράμματα. Θα ήταν σκόπιμο όπως 
η Επιτροπή, σε συνεργασία με τα κράτη μέλη, προχο)-
ρήσει γρήγορα στη διοργάνωση συνεδρίων, σεμινα­
ρίων και ενημερωτικών συζητήσεων για την πληροφό­
ρηση του πληθυσμού των ενδιαφερόμενοι περιοχών. Η 
υλοποίηση ορισμένων περιφερειακών προγραμμάτων 
διαμεθοριακής συνεργασίας θα συνέβαλε σε αύξηση 
του αντίκτυπου της εν λόγω πριοτοβουλίας. Στα ίδια 
πλαίσια, ένα δίκτυο πληροφόρησης επί τούτου προβλε­
πόμενο και ανταποκρινόμενο στις ανάγκες των ενδιαφε­
ρόμενων περιοχών, θα μπορούσε να χρησιμεύσει 
ταυτοχρόνως ως μέσο ενημέρωσης και διάδοσης 
εμπειριών και δράσεων καθώς και ως πλατφόρμα 
ανταλλαγής αυτών. Γι' αυτές τις δράσεις απαραίτητη 
είναι η υποστήριξη των ενδιαφερόμενων κρατών μελών. 
2.2.5. Εάν οι παραμεθόριες περιοχές της ενδοχώρας 
χρησιμεύουν σε μικρή κλίμακα ως παραδείγματα προς 
μίμηση της μεγάλης εσο>τερικής αγοράς και ως συγκε­
κριμένα παραδείγματα σε ό,τι αφορά τις προς εκμετάλ­
λευση δυνατότητες και τις προς αντιμετώπιση δυσκο­
λίες, οι παραμεθόριες περιοχές της περιφέρειας θα 
πρέπει να προσαρμοστούν για να εκπληρώσουν τα νέα 
τους καθήκοντα ως συνόρων της Ευρωπαϊκής Κοινότη­
τας. Ένα από τα καθήκοντα των μεθοριακών περιοχών 
του ενιαίου ευρωπαϊκού χώρου θα είναι χωρίς αμφιβο­
λία η προς τα έξω ακτινοβολία. Καλούνται να διαδρα­
ματίσουν το ρόλο προγεφυρώματος για μια Ευρώπη 
ανοικτή προς τα έξω. Υπάρχουν περιοχές οι οποίες, ως 
εκ της ιστορίας τους και της γεωγραφικής τους θέσης, 
θα μπορούσαν δυνάμει να εκπληρώσουν αυτό το 
καθήκον. Για άλλες περιοχές, οι οποίες εμπίπτουν στην 
εφαρμογή της πρωτοβουλίας «INTERREG», η ΟΚΕ 
συνιστά στην Επιτροπή να προχωρήσει με περίσκεψη 
κατά την επιλογή των προτεινόμενων προγραμμάτων 
είτε για λόγους που έχουν σχέση με την απόσταση των 
τρίτων χωρών είτε εξαιτίας μιας πολιτικής συγκυρίας 
που δεν ευνοεί τη συνεργασία με τις παραμεθόριες 
περιοχές των εν λόγω χωρών. 
Η ΟΚΕ σημειώνει με ικανοποίηση την πρόθεση της 
Επιτροπής να εξετάσει χωριστά και προσεκτικά τα 
προβλήματα που παρουσιάζονται για ορισμένες παρα­
μεθόριες περιοχές στα πλαίσια της ανάπτυξης δεσμών 
διαμέσου θαλάσσιων οδών. Ομοίως, η ΟΚΕ προτρέπει 
την Επιτροπή να δώσει τη δέουσα προσοχή σε 
ολοκληρωμένα προγράμματα συνεργασίας στις περιο­
χές που γειτονεύουν με τις χώρες της Ανατολικής 
Ευρώπης, η πολιτική εξέλιξη των οποίων πρέπει να 
παρακολουθείται εκ του σύνεγγυς. 
2.3. Αναφορικά με τον ορισμό των επιλέξιμων 
περιοχών για τον οποίο γίνεται λόγος στο κεφάλαιο 2 
παράγραφοι 8, 9, 10 και 11 της Ανακοίνωσης της 
Επιτροπής, η ΟΚΕ, χωρίς να προδικάζει τις γενικές κατευθύνσεις της Μεταρρύθμισης των Διαρθρωτικών 
Ταμείων η οποία προβλέπει σημαντικά οφέλη για τις 
περιφέρειες του στόχου 1 (περιοχές που σημειώνουν 
καθυστέρηση στην ανάπτυξη τους), υποστηρίζει ότι 
προτεραιότητα ως προς την επιλογή θα πρέπει καταρ­
χήν να έχουν οι παραμεθόριες περιοχές που υπάγονται 
στους στόχους 1, 2, και 5β υπό τον όρο ωστόσο ότι οι 
δυνατότητες παρέκκλισης που προβλέπονται στις 
προαναφερόμενες παραγράφους, να βρίσκουν πλήρη 
εφαρμογή προκειμένου για ολοκληρωμένα προγράμμα­
τα τα οποία προτείνονται στα πλαίσια μιας συνεπούς 
περιφερειακής στρατηγικής των εν λόγω κρατών 
μελών. Χωρίς μια τέτοια ευελιξία, τα όρια που τίθενται 
βάσει του NUTS III, θα μπορούσαν να παρεμβάλουν ένα 
άνευ λόγου εμπόδιο στην εφαρμογή μιας περιφερειακής 
πολιτικής η οποία θα έχει προβλεφθεί για να ωφελήσει 
τους ενδιαφερόμενους πληθυσμούς, και να εξουδετερώ­
σουν τις θετικές επιπτώσεις τις αναμενόμενες από την 
πρωτοβουλία «INTERREG». Τίθεται το ερώτημα 
μήπως οι έκτακτες ενισχύσεις που προβλέπονται στην 
παράγραφο 11 υπέρ περιοχών που δεν είναι επιλέξιμες 
βάσει των στόχιον 1, 2 και 5β. είναι υπερβολικά χαμηλές 
για να ανταποκριθούν στις απαιτήσεις ορισμένων 
σημαντικο')ν προγραμμάτων που θα ευνοούσαν την 
ταχεία ολοκλήρωση στο εσωτερικό ορισμένων δυναμι­
κών παραμεθόριων περιοχών. 
Θα πρέπει να σημειωθεί ότι οι παράγραφοι του 
κεφαλαίου 2 σχετικά με τις επιλέξιμες περιοχές δεν 
είναι σαφείς και μπορούν να οδηγήσουν σε παρερμη­
νείες σχετικά με τους κανόνες και τις παρεκκλίσεις. Η 
ΟΚΕ ζητά λοιπόν από την Επιτροπή να επανεξετάσει τα 
εν λόγω σημεία. Και πάντως, η Επιτροπή και τα κράτη 
μέλη οφείλουν να δώσουν σαφείς και εξαντλητικές 
πληροφορίες σχετικά με το γενικό κανόνα περί των 
κριτηρίων επιλογής και TCOV πιθανών παρεκκλίσεοον για 
τις παραμεθόριες περιοχές. Όσο για τα κράτη μέλη, 
αυτά θα πρέπει να θέσουν ως στόχο την αποτελεσματι­
κότητα και την ευελιξία και να προχωρήσουν στις 
παραμεθόριες και διαμεθοριακές περιοχές τους. στην 
εκπόνηση αναπτυξιακών προγραμμάτων κοινών, συνο­
λικών και ολοκληρωμένων. 
2.4. Σε ό,τι αφορά τα επιλέξιμα μέτρα που έχει 
εξαγγείλει η Επιτροπή σε σχέση με τα εσωτερικά και 
εξωτερικά σύνορα, οπωσδήποτε θα συμπληρωθούν και 
τονισθούν κατά συνετό τρόπο από τα κράτη μέλη και 
τους περιφερειακούς και τοπικούς φορείς και οργανώ­
σεις με βάση τα γενικά και ειδικά προβλήματα των 
περιοχών. Σχετικά με αυτό, επισύρεται η προσοχή στις 
παρατηρήσεις που ακολουθούν (σημείο 3). 
3. Ειδικές παρατηρήσεις πάνω στο κείμενο της Ανα­
κοίνωσης 
Κεφάλαιο Ι, παράγραφος 5. Η ΟΚΕ υπογραμμίζει τη 
σημασία της συμμετοχής όλων των εθνικών, περιφε­
ρειακών και τοπικών αρχών στην επεξεργασία προτά­
σεων προγραμμάτων. Ομοίως υπογραμμίζει την ανάγκη 
όπως τα εν λόγω προγράμματα υποβάλλονται από 
κοινού και κατά σύμφωνο τρόπο από τους αρμόδιους 
φορείς των κρατών μελών. 
23. 7. 90 Επίσημη Εφημερίδα των Ευρωπαϊκών Κοινοτήτων Αριθ. C 182/49 
Ζητάει να τροποποιηθεί το κείμενο ως εξής: 
«... τα κράτη μέλη και οι περιφερειακές και τοπικές 
αρχές ενθαρρύνονται να υποβάλλουν από κοινού 
προτάσεις...». 
Κεφάλαιο Ι, παράγραφος 6. Το κείμενο να συμπληρωθεί 
ως εξής: 
«... η Επιτροπή θα δώσει προτεραιότητα στις 
προτάσεις που υποβάλλονται από κοινού και που 
παρέχουν τη δυνατότητα...». 
Επιπλέον, για να γίνει η παράγραφος πιο συγκεκριμένη, 
η ΟΚΕ ζητάει από την Επιτροπή να αναφέρει ορισμένες 
σημαντικές και συγκεκριμένες δράσεις ή αποστολές τις 
οποίες θα πρέπει να αναλάβουν τα θεσμικά και 
διοικητικά όργανα, όπως για παράδειγμα: 
— εκπόνηση χωροταξικών προγραμμάτων, 
— επαγγελματική κατάρτιση και επιμόρφωση, 
— ενίσχυση του οικονομικού ιστού μέσω της ενθάρ­
ρυνσης για ίδρυση ΜΜΕ, 
— συντονισμένη πολιτική απασχόλησης. 
Κεφάλαιο III, παράγραφος 13. Η παράγραφος αυτή 
περιλαμβάνει εκτενή πίνακα με επιλέξιμα μέτρα. Έτσι, 
η ΟΚΕ περιορίζεται σε κάποιες υποδείξεις που θα 
μπορούσαν να τονίσουν ορισμένες δράσεις. 
13 α) Η ΟΚΕ πιστεύει ότι οφείλει να επισημάνει τον 
κίνδυνο αφειδούς παραγωγής προμελετών, μελετών 
σκοπιμότητας και άλλων, που δεν έχουν πάντοτε 
εξασφαλισμένη πρακτική κατάληξη- και εκφράζει την 
άποψη ότι η εκπόνηση χωροταξικών προγραμμάτων, 
όπως έχει ήδη αναφερθεί, θα οδηγήσει σε καλύτερα 
αποτελέσματα. 
13 δ) Παράλληλα με τα προγράμματα υποδομής για τα 
οποία γίνεται λόγος εδώ, ενδείκνυται να αναφερθούν 
και προγράμματα σχετικά με τα δίκτυα περιφερειακών 
και τοπικών συγκοινωνιών που αποβλέπουν σε διευκό­
λυνση της διαμεθοριακής κυκλοφορίας και σε από 
κοινού ανάπτυξη κατάλληλων μεταφορικών μέσων, για 
την εξυπηρέτηση κυρίως διαμεθοριακών αγορών απασ­
χόλησης. 13 θ) Στο σημείο αυτό, η ΟΚΕ προτείνει να προβλεφθεί 
και η ίδρυση μεικτών ενώσεων για τη διαμεθοριακή 
περιφερειακή ανάπτυξη, οι οποίες θα έχουν ως έργο τη 
διεκπεραίωση συντονιστικών αποστολών στα πλαίσια 
συνολικών και ολοκληρωμένων προγραμμάτων προσα­
νατολισμού. 
4. Συμπεράσματα 
Η σημασία της πρωτοβουλίας INTERREG είναι 
αναμφισβήτητη. Προφανής είναι και ο ρόλος που θα 
κληθούν να διαδραματίσουν τα κράτη μέλη για την 
υλοποίηση του αντίστοιχου προγράμματος. Όλα τα 
εμπλεκόμενα μέρη, των κοινωνικών εταίρων συμπερι­
λαμβανομένων, οφείλουν να αναγνωρίσουν την ανάγκη 
προσέγγισης αυτής της νέας πρωτοβουλίας μέσα από το 
φακό της αποτελεσματικότητας και της ευελιξίας. 
Εξαιτίας αμφιβολιών που αφορούν την ισότιμη κατανο­
μή των πόρων που διατίθενται τόσο σε κοινοτικό 
επίπεδο όσο και σε επίπεδο κρατών μελών, καθώς και 
άλλων, ενδεχομένως επιμόνοον, που αφορούν τα κριτή­
ρια επιλογής των περιοχών, η ΟΚΕ ζητάει από την 
Επιτροπή να αναθεωρήσει το ύψος των χρηματοδοτι­
κών πόρων που έχει ορισθεί προς το παρόν και να μην 
περιορισθεί στην εξέταση προτάσεων προγραμμάτων 
προσανατολισμού και σε αξιολόγηση των πιθανών και 
πραγματικών επιπτώσεων αυτών, αλλά να προβλέψει 
και τη σύνταξη μιας έκθεσης κατά τα μέσα της περιόδου 
υλοποίησης της πρωτοβουλίας, έκθεσης η οποία θα 
αναφέρεται σε όσα είχαν προταθεί αρχικώς, σε όσα 
έγιναν δεκτά, σε όσα πραγματοποιήθηκαν και σε όσα 
επιτεύχθηκαν στις περιοχές που καλύπτονται από την 
πρωτοβουλία. Με μια τέτοια έκθεση, μεταξύ άλλων, θα 
συμπληρωνόταν η πρωτοβουλία και θα επέρχονταν 
βελτιώσεις που θα κρίνονταν απαραίτητες στα πλαίσια 
των βασικών στόχων αυτής. 
Βρυξέλλες, 30 Μαίου 1990. 
Ο Πρόεδρος 
της Οικονομικής και Κοινωνικής Επιτροπής 
Alberto MASPRONE